ჰაბიბ ბურგიბა
ჰაბიბ ბურგიბა (ფრანგ. Habib Bourguiba, არაბ. حبيب بورقيبة; დ. 3 აგვისტო , 1903, მონასტირი, ტუნისი — გ. 6 აპრილი, 2000, იქვე) — ტუნისელი პოლიტიკოსი. ტუნისის პირველი პრეზიდენტი 1957-1987 წწ. 1975 წლიდან მუდმივი პრეზიდენტი. 1957 წლის 25 ივლისს ტუნისმა დამოუკიდებლობა გამოაცხადა, ბურგიბამ დაიკავა ქვეყნის პრეზიდენტის თანამდებობა. მალევე მან ქვეყნის განვითარების გზად აირჩია სოციალიზმი. 1987 წელს პრემიერ-მინისტრმა ზინ ელ-აბიდინ ბენ ალიმ ბურგიბა ხელისუფლებას ჩამოაშორა ჯანმრთელობის მდგომარეობის გაუარესების საბაბით. გარდაიცვალა მშობლიურ ქალაქ მონასტირში 2000 წელს. დაკრძალულია მავზოლეუმში.